มันนี่ทูเดย์
ธพว.คะแนนคุณธรรมสูง
23 ก.พ. 2560

ธพว.คะแนนคุณธรรมสูง
นายสมชาย หาญหิรัญ ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เปิดเผยว่า ธพว.ได้รับการประเมินคุณธรรมและความโปร่งใสในการดำเนินงานของหน่วยงานภาครัฐ จากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ในปี 2559 อยู่ในระดับคุณธรรมและความโปร่งใสในการดำเนินงาน ที่คะแนน 89.55% ถือเป็นลำดับที่ 13 และสูงกว่าปีที่ผ่านมา ปี 2558 ที่ได้คะแนน 79.44% หรือลำดับที่ 73 โดยเลื่อนขึ้นมา 60 ลำดับ
ที่ดินเพื่อการออม
นายสมพร มูลศรีแก้ว รองกรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ (บสก.) หรือ BAM เปิดเผยว่า บสก.จัดงาน Land of Visions คัดทรัพย์ที่ดินเปล่าบนทำเลทอง ทั่วประเทศ เข้าร่วม โครงการ “ที่ดินเพื่อการออม จาก BAM” จำนวนกว่า 300 รายการ มูลค่ากว่า 500 ล้านบาท ระหว่างวันที่ 15 ก.พ.-15 มี.ค. 2560 โดยมีโปรโมชั่นฟรีค่าธรรมเนียมการโอน หรือเลือกผ่อนชำระกับ บสก.คิดดอกเบี้ยเอ็มแอลอาร์